السلام عليكم ورحمة الله وبركاته. اهلا بحضراتكم في المقطع رقم ستمية وحداشر من مقاطع حظر التجول والحلقة الثانية والاخيرة من حلقات تدبر سورة القيامة ارجو من حضراتكم تجيبوا المصاحف تدبرنا امس اول خمستاشر اية في سورة القيامة
وهي الايات التي اكدت على ان الانسان الذي ينكر البعث هو في الحقيقة يريد ان يفجر دون ان يحاسبه احد. عايز يفجر نقرا الايات كده سريعا مع بعض اعوذ بالله السميع العليم من الشيطان الرجيم
بسم الله الرحمن الرحيم. لا اقسم بيوم القيامة ولا اقسم سي اللوامة ايحسب الانسان الا نجمع عظامه بلى قادرين على ان نسوي بنانه. بل يريد امامه ثم جاءت ايات عن سخرية الكافرين من فكرة يوم القيامة وفكرة البعث ثم الرد عليهم
يلا مع بعض من الاية ستة يسأل ايام يوم القيامة فاذا برق البصر وخسف القمر وجمع الشمس والقمر. يقول الانسان يوما اين المفر؟ كلا لا وزر الى ربك يومئذ المستقر
ينبأ يومئذ بما قدم واخر بل الانسان على نفسه بصيرة. ولو القى معاذيره لما النبي صلى الله عليه وسلم وجد ان السورة بتتكلم في هذا الموضوع المهم جدا هو كانه فرح واخذ يحرك شفتيه ليحفظ ايات السورة اثناء نزول الايات لسة. اثناء نزول الوحي كان بدأ
وكأنه قلقان انه تتفلت منه الايات وهو زي ما يكون من فرحته ان الصورة كلها لحد دلوقتي بتعالج الموضوع ده لان هو ده الموضوع اللي عامل له مشاكل مع الناس
هو كأنه خايف ينساها فقال له الله تعالى ونبدأ من هنا تدبر ايات حلقة الليلة اقرا معي من الايات رقم الاية رقم ستاشر الاية رقم تسعتاشر لا تحرك به لسانك لتعجل به
ان علينا جمعه وقرآنه فاذا قرأناه فاتبع قرآنه ثم ان علينا بيانا في قاعدة كده في علم الخطابة المؤثرة وهو انه اذا اردت ان تكون متحدثا لبقا فعليك ان تكون مستمعا رائعا
يعني وانت بتتلقى سواء بتسمع بودانك او بتقرأ بعينيك ما ينفعش تكون بتفكر في حاجة تانية او بتجهز الرد بتاعك آآ اللي انت ناوي تقوله لا. لازم وانت بتتلقى تتلقى بكل جوارحك عشان
اسمع كويس وتفهم كويس ايه اللي بيتقال لك احيانا كان بيحصل لي ان انا بعد محاضرة مسلا اسأل الجمهور آآ حد عنده اسئلة فواحد يقول لي انا عندي سؤالين. اتفضل. السؤال الاول ويقول لي السؤال الاول
والسؤال التاني وهو بيقول السؤال التاني ابدأ انا افكر في السؤال الاولاني واجهز الرد عليه اسناء ما هو لسة بيتكلم وبيسأل باقي اسئلته فلما يخلص كلامه هلاقي نفسي ان انا عرفت اجهز اجابة جيدة على سؤاله الاول ولا انا سمعت سؤاله التاني. وبيبقى شكلي وحش وبابقى حاجة محرجة جدا
ان انا كأني مش مهتم لا انا مهتم بس لاني كنت بفكر في نفس الوقت ومشغول اسناء ما هو لسة انا بتلقى منه لا عرفت اعمل كده ولا عرفت اعمل كده
المفروض كنت اتلقى الاول. اتلقى فقط. اركز في التلقي. وبعدين اخد وقتي وافكر واجهز كلامي. فالنبي عليه الصلاة والسلام كان بيتلقى وفي في نفس الوقت عمال يحفظ نفسه عشان يجهز كلامه في نفس الوقت. فربنا قال له ركز
ركز في التلقي اولا ما تقلقش انا هحفزه لك واجعلك قادر على اعادة تلاوته لا تحرك به لسانك لتعجل به ما تستعجلش ان علينا جمعه وقرآنه انا كفيل اني اجمعه في قلبك
فيحفظ ولا يتفلت منه حرف واحد من كل حروفه واجمعوا ان علينا جمعه. يعني ربنا عليه انه يجمعه كله بقراءاته المختلفة بمعانيه المختلفة جمع القرآن بكل قراءاته بكل حروفه. لان زمان كان فيه حاجة اسمها الاحرف السبعة. اللي هي لهجات العرب
ثم في اخر سنة نسخت والنبي عليه الصلاة والسلام استقر على حرف قريش فقط ولغى الاحرف الاولى الاحرف السبعة كان فيه بقى ايه لغة تميم آآ حرف تميم يعني حرف هذيل. القبائل دي كانت بتتكلم بطرق مختلفة. فالنبي عليه الصلاة والسلام طلب ان القرآن ينزل بلهجاتها
علشان ما يبقاش صعب عليها انها كلها تتبع حرف قريش وبعد كده في الاخر اتلغى. طب كل ده نزل امتى؟ كل ده ربنا جمعه في قلب النبي صلى الله عليه وسلم
بالتالي جمع القرآن في قلب النبي وتم ترتيب الايات داخل سورها لان زي ما قلت لكم كده نزلت في الاول خمس ايات من سورة العلقة. بعد كده اول ايات في سورة المزمل بعد كده اول ايات في سورة المدثر وبعد كده رجعنا تاني ناخد من سورة العلق وبعد كده شوية من سورة الجن. الله
القلم انا اسف دايما القلم فمين بعد كده لما بينزل الايات دي بيحطها في مكانها وفي صورها الله سبحانه وتعالى الوحي سيدنا جبريل مع النبي عليه الصلاة والسلام كان بيرتب له هزا كله
المسألة كانت معقدة على فكرة والمسألة ما كانتش سهلة معي الاية تمنتاشر فاذا قرأناه فاتبع قرآنه لما نجمعه وننزله عليك وننزل عليك طريقة القراءة. اتبع طريقة القراءة. فاذا قرأناه فاتبع قرآنه
مش مطلوب منك تعمل غير كده. سب الجمعية انا وانت فقط تتبع طريقة القراءة. اللي حتعلمها ثم اللي هي اللي هي احنا بنسميها النهاردة احكام التلاوة. ثم ان علينا بيانا
الاية تسعتاشر البيان هنا يعني ايه ؟ بيان الالفاظ توضيح طريقة نطقها. او بيان معانيها هذه الابيات الحقيقة بتشعرني اني بشوف النبي عليه الصلاة والسلام وهو بيتلقى تربية ربانية من نوع رفيع جدا
جدا بتفيده في مهارات التواصل خليته يعرف يتواصل تواصل رائع معناه. يعني بياخد درس في مهارات التواصل مع الناس آآ نرجع بقى لموضوع الصورة الرئيسي بعد ما خلاص النبي صلى الله عليه وسلم اخد درس قدامنا دلوقتي في
رجعت الصورة لموضوع الصورة الرئيسي وهو انكار الدار الاخرة. اقرا معي الاية عشرين ولاحز معي النقل بين مشاعر الانسان في الدنيا ثم مظاهر السعادة او الشقاء على الانسان في الاخرة ثم النقل الى المرحلة الوسيطة بين الدنيا والاخرة
وهي حالة الموت وخروج الروح ومرور شريط الحياة امام عينيه ومشاعره هتبقى عاملة ازاي وقتها. وهو بيفارق الحياة اقرأ معي من الاية عشرين للاية تلاتة وتلاتين وبعد كده هنقف ونرجع نحللها اية اية
اقرأ معي من الاية عشرين كلا بل تحبون العاجلة وتذرون الاخرة وجوه يومئذ ناضرة الى ربها ناظرة ووجوه يومئذ باسرة تظن ان يفعل بها فاقرة كلا اذا بلغت التراقي وقيل من راق وظن انه الفراق. والتفت
الى ربك يومئذ المساق فلا صدق ولا صلى. ولكن كذب وتولى. ثم ذهب الى اهله يتنطع قلنا قبل كده انه الانسان مش مش قادر يفهم ان ربنا قادر على احياء الموتى والبعث
ولكنه في الحقيقة عاوز يفجر في الايام الباقية من حياته في مستقبله الاية خمسة لو ترجع للاية خمسة بل يريد الانسان امامه السبب الحقيقي ان هو عايز يفجر مش هو مش قادر يتخيل ازاي ربنا يعيد البعث تاني؟ مسألة منطقية جدا. ايه اللي خلق اول مرة يخلق تاني مرة؟ وعمالة سهلة قوي
الموضوع مش مش مش كيميا لكن الحقيقة هو عايز يفجر. السبب التاني بقى غير ان هو بل يريد الانسان ليفجر امام معك في الاية عشرين. اقرا الاية عشرين كلا بل تحبون العاجلة وتذرون الاخرة
موضوع انكم بتحبوا الدنيا بتحبوا شهوات الدنيا جمع المال تحبوا تكوشوا على السلطة. تحبوا شهوات الجسد. المسألة المسألة مادية تماما مادية في الاساس الناس ماديين كلا بل تحبون العاجل وتذرون الاخرة
ممكن الواحد يستمتع بشهوات الدنيا. بس في اطار لا يغضب الله وده يحتاج لوضع الاخرة في الاعتبار. لكن هم يحبون العاجلة اللي هي الدنيا ومش عاوزين حدود ولا محاسبة بالتالي يذرون الاخرة
القرآن بيقول لهم خلوا بالكم ان الاخرة اللي انتم بتهملوها دي مهمة اخونا شعبان سأل سؤال النهاردة قال لك ليه ما قالش؟ كلا بل تحبون العاجلة وتكرهون الاخرة. ليه؟ قال
اتذرون الاخرة؟ كلا بل تحبون يبقى التانية تكرهون. يعني واضحة لكن لا الانسان ممكن يكره شيء لكن لا يتركه هم تركوا الاخرة تماما واسقطوها من حسبانهم تماما الاخرة اقوى من وتكرهون الاخرة
في حاجة كمان لو نلاحزها بقى في الاخراج بتاع المشاهد. وربطها ببعض زي في في علم او في صناعة الافلام. في حاجة اسمها يعني بيمشي في صناعة الفيلم بعد ما بيخلص تصوير الفيلم وبيدي الفيلم فلتر بلون معين تربط مشاهد الفيلم المختلفة. بص معي
هنا في الاية ستاشر ربنا بيخاطب النبي عليه الصلاة والسلام بيقول له ايه؟ لا تحرك به لسانك لتعجل فجاب سيرة العجلة نهى النبي انه يتعجل ثم في موضوع اخر في السورة وهو بيخاطب الكفار قال لهم ايه ؟ كلا بل تحبون العاجلة
فسمى الدنيا عاجلة. وبكده اصبحت مسألة العجلة ذكرت معك في الكلام مع النبي وذكرت في كلام مع الكفار. وبقت العجلة سمة غالبة في ايقاع الايات بتاعة السورة وانت بتقرأ تشعر ان ايقاع الايات سريع سريع سريع سريع سريع ما تحسش انك بتنهج في اخر السورة
انا بقول الكلام ده ليه؟ انا عاوز دايما واحنا بنقرأ القرآن نركز في المعاني وارتباط الايات مع بعضها ونركز في النواحي الجمالية. لازم تقرا القرآن بقلبك بمشاعرك مش بس بعقلك
طيب نرجع بقى للاية عشرين واحد وعشرين كلا بل تحبون العاجلة وتذرون الاخرة. فالقرآن بيقول لهم خلوا بالكم ان الاخرة اللي انتم بتهملوها دي مهمة جدا ووجوه الناس وجوهكم فيها هتبقى شكلها ايه ؟ اقرا معي من اتنين وعشرين لخمسة وعشرين
وجوه يومئذ ناضرة الى ربها ناظرة. ووجوهي يومئذ باسر تظن ان يفعل بها فاقرة وجوه الناس هتبقى اما ناضرة يعني فيها نضارة كناية عن الفرح والسرور الى ربها ناظرة. التفسير الاشهر
معناها ان هذه الوجوه تنظر الى الله وقد ورد هذا في احاديث ان اصحاب الجنة يرون الله يوم القيامة كمكافأة لهم والتفسير الاخر الى ربها الناظرة. قلنا بمعنى منتظرة الشوام يقولوا نطرتك يعني انتزرتك. فالى ربها ناظرة ممكن تبقى انها منتظرة ربها يعلن
المكافأة يعلن الثواب بتاع كل واحدة تمام فلها المعنيين الى ربها ناظرة والى ربها ناظرة بمعنى منتزرة. التفسيرين واردين ووجوهي يومئذ باسرة يعني ايه باسرة باسرة يعني وجوه محبطة حزينة
في سورة المدثر ربنا وصف الوليد بن المغيرة وقال ثم عبس وبسر يعني كشر وقطب جبينه وبصر انهار واحبط في الاخر لما ما لقاش اه تهمة يتهم بها النبي عليه الصلاة والسلام تكون حق الناس تصدقها يعني
وجوه يومئذ باسرة محبطة ليه تظن ان يفعل بها فاقرا حاسين ان هم هيتبهدلوا. حاسين خلاص تظن ان يفعل بها فاقرة فاقرة يعني كل ما هو سيء ما لهاش معنى محدد في اللغة العربية مجرد اشارة لكل ما هو سيء زي ما بنقول مسلا ايه بالدارجة كده
ده فلان ده اتعمل معه الجلاشة مسلا ما لهاش معنى. لكنها ما لهاش معنى محدد ولكنها معناها هي كناية عن البهدلة يعني هيتبهدلوا اخر بهدلة. فهم قاعدين قلقانين وعشان كده وجوههم باسرة
ثم ينقلن الى لحظة الموت وترد على اللي بيسخروا. فاكر في الاية ستة؟ ارجع الاية ستة كده اهو يسأل ايام يوم القيامة بيسخر ها طب قولوا لنا كده تاريخه ايه يوم القيامة بس عشان اكتب في الكالندر بتاعتي ها دمه خفيف ها
فاترد عليه قبل كده في الاية السابعة واتقال له ايه ؟ فاذا برق البصر وفي قراءة فاذا برق البصر يعني قيامتك يقوم ما عنيك تبرق وانت بتموت هيفرق معك ايه امتى ؟ القيامة يوم ايه ؟ ما انت خلاص لو انت بتموت دلوقتي يفرق معك بعد الفين سنة ولا خمس تلاف سنة ولا بكرة. تمام هيفرق معك ايه
نفس المعنى بقى دلوقتي جاي في الاية ستة وعشرين بس مع وصف لحزات الموت ها يسألون اي انا يوم يوم القيامة. اسمع بقى من الاية ستة وعشرين. كلا اذا بلغت التراقي
وقيل من راق وظن انه الفراق والتفت الساق بالساق الى ربك يومئذ المساق فلا صدق ولا صلى ولكن كذب وتولى. ثم ذهب الى اهله يتنطط يا اللي بتسأل اي انا يوم القيامة اهي
اذا بلغت التراقي كلا كلمة زجر لأ عايز تعرفه امتى اذا بلغت التراقي. يوم القيامة ده بييجي لما روحك تحشرج في الترقوة وهي خارجة والناس تسمع صوت انفاسك في التراقي جمع ترقى
وكل انسان عنده طرقوتين على فكرة العضمتين اليمين والشمال دول اسمهم الترقوتين. لكن ما قالش اذا بلغت الترقوتين عشان ما تبقاش تقيلة في النطق فمن الممكن يطلق احيانا على المثنى يطلق عليه الجمع احيانا. اذا كان هذا افضل للانسياب اللغة
حتى في الشعر يجوز الترقوتين دول والروح بتطلع الناس بتسمع الانفاس كلا اذا بلغت التراقي وقيل من راق بلغت الترقي قلنا انفاس الشخص صوتها بيعلى ويا وهو خارجة والروح بتطلع خلاص وصلت للقصبة الهوائية وقيل من راق
اللي حواليه في حالة فزع هو بيموت قدامهم بيسأله ما فيش حد يرقيه من راق. مين هنا راقي عشان يعمل له رقية ويدعو كده طبعا هي لها معنى اخر برضو
ان الملائكة تسأل من راق مين هياخد الروح دي ويطلع بها؟ يرقى بها. ماشي؟ لكن المعنى الاقرب هنا هو لما يقال من الناس اللي حواليه مين هنا يا جماعة بيرقي عشان يرقيه
هنا تجد في المصاحف فيه حرف سين صغير فوق من معناه ان هنا في سكتة لطيفة. يعني ايه سكتة لطيفة؟ يعني تسكت بدون ما تاخد نفسك سكتة قصيرة جدا مش زي الوقف
السكتة دي تسكتها لما تكون بتمد المنفصل. لكن لو انت بتقصر المنفصل لو مش بتمد المد المنفصل. المد المنفصل اللي هو بيبقى مد في اخر كلمة احنا بنمد في اسباب للمد. من اسباب المد ان يكون في حرف من حروف المد اللي هي واي واو الف ياء
جاي وراه همزة لو الحرف ده مع الهمزة في نفس الكلمة اسمه مد متصل. السماء الهمزة في نفس الكلمة. لكن لو الهمزة في الكلمة اللي بعدها والحرف في الكلمة اللي قبلها اسمه مد منفصل. فيه ناس بتمده وناس ما تمدوش. الاصح ان احنا نمده. لكن اللي ما بيمدوش ما يسكتش السكتة دي
وقيل من راق. من راق. لو مش هتمده تقول وقيل من راق. وتضغمهم في بعض. خير يا جماعة بقى يكلموكم في الموضوع دوت في الحلقة بتاعة التلاوة بعد ما نخلص ان شاء الله. طيب
وظن انه الفراق. الاية تمانية وعشرين وشعر الشخص اللي بتقبض روحه انه يفارق الدنيا خلاص فراق الدنيا قد ان. وظن انه الفراق الفراق حضر وبعدين مات وتغسل وتكفن وهو بيتكفن والتفت الساق بالساق
بيقوم اللي بيكفنه ولامم الرجلين في بعض كده هو عشان يقدر يلف الكفن كويس ويربطه. والتفت الساق بالساق يومها يا اللي بتسأل اين يوم القيامة ستساق الى الله. اقرا الاية تلاتين الى ربك يومئذ المساء
الخطاب هنا موجه لمين مين يعرف الى ربك يومئذ المساق الكاف تعود على مين ؟ على الكافر ولا على النبي عليه الصلاة والسلام ولا على المحتضر اللي بيموت ايا كان بقى كافر او مؤمن
مم مين يعرف مين يقول نفتح نشوف كده في الكومنتات الكفار الكفار الكفار موجه للي بيموت عموما النفس المؤمنة الكفار ولا حد قال ايوة غادة هارون قالت النبي برافو عليك
يا جماعة الخطاب موجه للنبي عليه الصلاة والسلام. هو يعني فين هنا هو ربنا كان بيكلم الكافر اصلا ولا بيكلم اللي بيموت. ربنا بيتكلم كلام عام عشان الناس كلها تسمعه
لكن الى ربك الخطاب للنبي عليه الصلاة والسلام اللي كان بيسخر منك يا محمد ده عشان انا ارسلتك نبي جاي لربك بقى سيبه لي زارني ومن خلقته وحيدا. زرني ومن يكذب بهذا الحديث. عارفين لو كانت الاية
ربه يومئذ المساق اقول لك ممكن دي اشارة للشخص اللي بيحتضر سواء كان كافر او مؤمن لكن هنا الى ربك الى ربك يا محمد المكذبين والمستهزئين سيساقون. وربك هياخد لك حقك
مش ربك قال لك فاصبر مش ربك قال لك سيبك منهم وذرني ومن يكذب بهذا الحديث سيبهم لي اهو هم يوسقوا لربك دلوقتي من واحد وتلاتين لتلاتة وتلاتين. فلا صدق ولا صلى. ولكن كذب وتولى. ثم ذهب
الى اهله يتمطع ده لا هو صدق يعني صدق يعني امن مصدق مؤمن ولا هو صلى امال عمل ايه ده كذب كفر يعني وتولى يعني اعرض وادبر طب سؤال بقى في الايحة والتلاتين
فلا صدق ولا صلى. ايه علاقة التصديق بالصلاة ولكن كذب وتولى. ايه علاقة التكذيب؟ بالكفر والتولي والاعراض الايتين دول عشان تشوفوا الجمال معناهم لازم تاخدوهم على بعض هم اعتبروهم اية واحدة. فلا صدق ولا صلى ولكن كذب وتولى
صدق عكس كذب اللي في الاية اللي بعدها وصلى عكس تولى اللي في الاية اللي بعدها. فهو لم يصدق بل كذب اللي في الاية اللي بعدها. هو لم يصلي بل تولى وقت الصلاة
لو ما صلاش معهم بالعكس ده ادى ضهره فلا صدق ولا صلى ولكن كذب وتولى ثم ذهب الى اهله يتنطع وبعد الكفر ده كله رايح بمنتهى الكبر يتفاخر بكفره امال ايه ياه بيتفاخر بالكفر
بيتمنزر انا خريج جامعة اكسفورد اؤمن بالخرافات دي! عيب ثم ذهب الى اهله يتمطع بيتمطع بجد انت فعلا فخور اوي اولى لك فاولى. ثم اولى لك فاولى. ايحسب الانسان ان يترك سدى
تعال لي بقى. يعني ايه اولى لك فاولى اما الصياد ينشن بالسهم بتاعه على الفريسة غزال ارنب آآ اي حاجة بقى بيصطاد حاجة ما فيش خلاص بيصطاد حاجة في وبعدين قبل ما يضرب السهم الحيوان ده يطلع يجري بسرعة
فما يضربش عليه وبعدين يتدور ويقف في حتة تانية الحيوان ده فيقول له اولى لك فاولى هيقوم مدور وراه او ماشي وراه وينشن عليه في المكان الجديد اذا اولى لك فاولى بالبلدي كده معناها وراك وراك
مش هسيبك ايحسب الانسان ان يترك سدى لن اتركك اولى لك فاولى. مصيبة تلي مصيبة فهي تهديد بتحقير. ليه؟ لان الكلمة دي بتقل البهائم. ما هو الصيد ده بهيمة. غزال كبش
ارنب اي حاجة هو بهيمة فيروى ان النبي صلى الله عليه وسلم لما نزلت الاية دية شاف ابو جهل فمسكه من ملابسه وقال له اولى لك فاولى ثم اولى لك فاولى. فصرخ وقال يتهددني يتهددني محمد
يهددني وبالفعل في الدنيا مصيبته جت. اولى لك فاولى في الدنيا جت في بدر وقتل شر قتلة وفي الاخرة ثم اولى لك فاولى يدخل نار جهنم ويعذب في سقر ستة وتلاتين ايحسب الانسان ان يترك سدى
هو الانسان فاهم انه ممكن يترك ليفسد دون نهاية يترك سدى الابل سدى يعني بتفسد في الارض عمالة تاكل ورق الشجر وتاكل حاجة بتفسد. هو البني ادم فاكر ان هيترك يفسد يفسد كده بدون نهاية؟ ليه؟ بيستبعد ان ربنا
يكون عامل له خطة مرسومة يمشي عليها ليه اقرا كده سبعة وتلاتين لتسعة وتلاتين الم يكن نطفة من مني يمنى ثم كان علقة فخلق فسوى فجعل منه الزوجين الذكر والانثى هو مش الانسان ده اتعمل له خطة قبل كده ومشي
كان نطفة لزجة من نطفة يعني نقطة على فكرة اصلا كان حتة نقطة لزجة نطفة من مني يمنى. مني الرجل يمنى يقذف. ثم بعد كده ثم كان على فخلق فسوى
وبعد كده اصبح علقة في رحم امه فخلق فسوى الخطة فضلت ماشية وبعد كده العلقة تم تخليقها مضغة بقت مضغة غير مخلقة وبعد كده مخلقة ثم سواه بقى. هم. ثم كان علقة فخلق فسوى فتم تسويته. اصبح له عينين وانف واذنين. اه
طيب وهكزا. وبعدين تسعة وتلاتين فجعل منه الزوجين الذكر والانثى وبعد كده هذا الحيوان المنوي في مشواره اللي ربنا رسمه له ده اصبح ذكر او اصبح انثى. ليه بيستبعد الانسان ان ربنا رسم له طريقة
ايضا بعد الموت شفتم العلاقة اليس ذلك بقادر على ان يحيي الموتى ده هيحيي وفي طريق تاني بقى وخطة اخرى مرسومة برضه للبني ادم يعني تعالوا نتكلم بالعقل وبالمنطق بقى اللي يعمل كده كل ده في الدنيا وانتم شايفينه بعينيكم الكلام دوة مش هيقدر يحيي الموتى
فكما بدأت السورة به الاية تلاتة ايحسب الانسان ان لن نجمع عظامه انتهت بجدال عقلاني منطقي يثبت ان الله قادر على ان يحيي الموتى وانتهت باليس ذلك بقادر على ان يحيي الموتى
وبذلك تم بفضل الله تدبر سورة القيامة. ونبدأ غدا سورة الانسان ان شاء الله. اللهم انا اسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا
فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك
اولئك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك. وعبادك الصالحين اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا ارضيك بكل اجسادنا. اللهم اجعل حبنا كله لك. وسعينا كله في مرضاتك
ثم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا غفرت ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل
حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظ يحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك اخواننا المرابطين في الارض المباركة فلسطين. وكن مع اخواننا في تركستان الشرقية وفي الشام وفي كشميرة وفي الهند وانصر من نصرهم. واخذ
كل من خذلهم وطهر المسجد الاقصى من الدنس فانهم لا يعجزونك. اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية
اجلا غير اجل. ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجنين التوكل عليك. واحيها يا ربنا بمعرفتك
وامتها يا مولانا على الشهادة في سبيلك. انك نعم المولى ونعم النصير. والسلام عليكم ورحمة الله وبركاته نراكم غدا باذن الله في نفس هذا الموعد ان كنا من اهل الدنيا